cyanic-selkie/wikianc huggingface dataset:
திருப்பாடல்கள் (நூல்)
திருப்பாடல்கள் நூல் ஆன்ம வாழ்வை வளப்படுத்தும் கருவி
யூத சமயத்தவரும் கிறித்தவ சமயத்தவரும் திருப்பாடல்கள் நூலில் அடங்கியுள்ள பாடல்களைத் தங்கள் ஆன்ம வாழ்வை வளப்படுத்தும் விதத்தில் பயன்படுத்திவருகின்றனர். இக்கண்ணோட்டத்தில் திருப்பாடல்கள் ஆறு வகையாகப் பிரிக்கப்படுகின்றன:
1) இறைபுகழ் திருப்பாக்கள்
இவை இசுரயேலர் தங்கள் கடவுளைப் படைப்பின் தலைவராகவும் மீட்பளிக்கும் இறைவனாகவும் ஏத்திப் பாடிய பாடல்களாகும். அவை: இறைவனின் மாட்சியை அவரது படைப்பிலும் மீட்பிலும் கண்டு வாழ்த்தும் பாடல்கள் (திபா 8; 19; 29; 33; 100; 103; 104; 108; 111; 113; 114; 117; 135; 136; 145; 146; 147; 148; 149; 150); கடவுள் அரசராக இருந்து உலகை ஆளுகிறார் என்று வாழ்த்தும் பாடல்கள் (திபா 47; 93; 96; 97; 98; 99); ஆண்டவர் கோவில்கொண்டுள்ள சீயோன் மலையைப் புகழ்ந்து, மனிதரைப் படைத்தாளும் அவரைப் புகழ்ந்தேத்தும் பாடல்கள் (திபா 46; 48; 76; 84; 87; 122).
2) புலம்பல் பாடல்கள்
தனிநபர்களும் இசுரயேல் சமூகமும் தங்கள் துன்பதுயரங்களிலும், நோய்நொடிகளிலும் இன்னல் இக்கட்டுகளிலும், பழிபாவங்களிலும் இறைவனை நோக்கிக் கூவி அழைக்கும் பாடல்கள் இவை. தனியார் புலம்பல், சமூகப் புலம்பல் என இப்பாடல்கள் இரு பிரிவுகளிலே அமையும்.
தனியார் புலம்பல்: திருப்பாடல்களிலே மிக அதிக எண்ணிக்கையுடைஅ இப்பாடல்கள் தனி அடியார்களின் உள்ளக் குமுறல்களின் வெளிப்பாடுகளாக உள்ளன. காண்க: திபா 5; 6; 7; 10; 12; 13; 17; 22; 25; 26; 28; 31; 35; 36; 38; 39; 41; 42; 43; 51; 54; 55; 56; 57; 59; 61; 63; 64; 69;70; 71; 86; 88; 102; 109; 120; 130; 140;141; 142; 143.
சமூகப் புலம்பல்: மாற்றார் படையெடுப்பு, பஞ்சம், பிணி முதலியவற்றால் துன்புற்ற இசுரயேல் மக்கள் சமூகமாக ஒன்றுகூடிப் பெருமூச்சுவிட்டு அழும் பாடல்கள் இக்குழுவில் அடங்கும். காண்க: திபா 12; 44; 58; 60; 74; 79; 80; 83;85; 90; 94; 106; 123; 126; 137.
3) நம்பிக்கைப் பாடல்கள்
தனி மனிதராகவும் சமூகமாகவும் இசுரயேலர் கடவுள் மட்டில் தங்களுக்குள்ள ஆழ்ந்த நம்பிக்கையை வெளிப்படுத்தினர். இந்நம்பிக்கை உருவகங்கள், அடையாளங்கள் வழியாக வெளிப்பட்டது. தனியார் நம்பிக்கையையும் சமூக நம்பிக்கையையும் வெளிப்படுத்தும் பாடல்கள் உள்ளன.
தனியார் நம்பிக்கைப் பாடல்கள்: தனியொருவர் இறைவன் மேல் கொண்டுள்ள ஆழ்ந்த பற்றுறுதியை இப்பாடல்கள் படம்பிடித்துக் காட்டுகின்றன. காண்க: திபா 3; 4; 16; 23; 27; 62; 121; 131.
சமூக நம்பிக்கைப் பாடல்கள்: வழிபாட்டில் கூடியுள்ள இசுரயேல் மக்கள் தங்கள் குழு வெளிப்பாடாக இறைவன் மீதுள்ள ஆழ்ந்த பிடிப்பை வெளிப்படுத்தும் பாடல்கள் இவை. காண்க: திபா 116; 125; 129.
4) நன்றிப் பாடல்கள்
இறைவனிடமிருந்து பெற்ற கொடைகளை நினைந்து அவருக்கு நன்றி செலுத்தும் பாடல்கள் திருப்பாடல் நூலில் பல உண்டு. இவையும் தனியார் பாடல், சமூகப்பாடல் என இருவகைப்படும்.
சமூக நன்றிப் பாடல்கள்: நாட்டுக்கும் மக்களுக்கும் ஏற்பட்ட தீமைகளிலிருந்து பாதுகாத்த இறைவனுக்கு, இசுரயேல் மக்கள் சமூகமாகக் கூடி நன்றி செலுத்தியபோது பாடப்பட்ட பாடல்கள் இவை. காண்க: திபா 65; 66; 67; 68; 118; 124.
5) அரச திருப்பாடல்கள்
இசுரயேலர் தங்களை ஆண்ட அரசரையும் அவரது நேர்மையான ஆட்சியையும் தங்கள் வேண்டல்களில் இணைத்தனர். இப்பாடல்களில் அவர்கள் அரசருக்காக மன்றாடுகின்றனர்; அரசரைப் போற்றிப் பாடுகின்றனர்; அரசர் அரியணையேறும் விழா, அரசரின் திருமணவிழா போன்றவற்றைக் கொண்டாடுகின்றனர். காண்க: திபா 2; 18; 20; 21; 45; 72; 89; 101; 110; 132; 144.
6) அறிவுரை வழங்கும் திருப்பாடல்கள்
இத்தொகுதியில் வரும் திருப்பாடல்கள் அனைத்தும் மக்களின் நல்வாழ்வுக்கு வழிகாட்டுவனவாக அமைந்துள்ளன. கடவுளைப் பற்றிய அறிவை மக்களுக்குப் புகட்டும் பாடல்களில் இறையறிவின் பண்புகள், அதை அடையும் வழிகள் மற்றும் நன்மை தீமை பற்றிய நெறிகள் அறிவுரை முறையில் பல பாடல்களில் உள்ளன. காண்க: திபா 1; 37; 49; 73; 91; 112; 119; 127; 128; 133; 139.
கடவுள் மனிதருக்கு வழங்கும் செய்தியை எடுத்துரைக்கும் பாணியில் அமைந்த திருப்பாடல்கள் உண்டு. காண்க: திபா 14; 50; 52; 53;75;82; 95.
கடந்த கால வரலாற்றில் நடந்த நிகழ்ச்சிகளின் அடிப்படையில் மக்களுக்கு அறிவு புகட்டும் திருப்பாடல்கள் உண்டு. காண்க: திபா 78; 105; 68; 77; 85; 106; 129; 136; 144.
திருவழிபாட்டில் பங்குபெறுவது பற்றிய குறிப்புகளை உள்ளடக்கிய திருப்பாடல்களும் உள்ளன. காண்க: திபா 15; 24; 134.
மேலும் காண்க
பகுப்பு:திருப்பாடல்கள்
தற்காலத் தமிழ்ச் சங்கம்
தமிழ் மொழியை, பண்பாட்டை, சமூகத்தை பாதுகாத்து, பகிர்ந்து, கொண்டாடி, மேம்படுத்தி, வளர்ப்பதை நோக்காக கொண்டு உலகமெங்கும் தமிழர்கள் வசிக்கும் ஊர்களில் ஏற்படுத்தப்படும் ஒர் அமைப்பே தமிழ்ச் சங்கம் ஆகும். இச்சங்கம் பொதுமக்களாலேயே, அனைவரையும் உள்வாங்கும் மனப்பாங்குடன் அமைக்கப்படுகின்றது. பொதுவாக தமிழ்ச் சங்கம் இலாப நோக்கு இல்லாமலும், சமய, சாதி, வர்க்க சார்பு அற்றதாகவும், தீவர அரசியல் நோக்குகள் அற்றதாகவும் அமையும்.
குறிப்பாக வெளிநாடுகளில் அமைக்கப்படும் தமிழ் சங்கங்கள் தமிழர்கள் எங்கிருந்து ஒர் ஊருக்கு வந்தாலும், தமிழ் என்ற பொது அடிப்படையில் தமிழ் சங்கத்தை அமைப்பர். இருப்பினும் ஒரே ஊரில் சில வேறுபாடுகள் காரணமாக ஒன்றுக்கு மேற்பட்ட தமிழ்ச் சங்கங்கள் அமைவதும் உண்டு.
தற்காலத் தமிழ்ச் சங்கம் தமிழ்ப் புலவர்களை பெரும்பாலும் கொண்டு அரசர்களால் அமைக்கப்பட்ட பண்டைத் தமிழ்ச் சங்களில் இருந்து வேறுபட்டது. பண்டைத் தமிழ்ச் சங்கங்கள் தமிழை ஆய்வதற்கு, இலக்கிய படைப்புக்களை வெளிப்படுத்துவதற்கு களமாக அமைந்தன. அரசர்கள் அல்லது செல்வந்தர்கள் அச் சங்கங்களை ஆதரித்தமையால் படைப்புக்கள் பெரும்பாலும் அவர்களை மகிழ்விக்கும் இன்பவியல் இலக்கியங்களாகவோ அல்லது புகழ்ச்சி இலக்கியங்களாகவோ அமைந்தன. தற்காலத் தமிழ் சங்கங்கள் ஒரு சனசமூக அமைப்பாக, பொதுமக்களைப் பெரும்பாலும் உள்வாங்கி, முன்னிறுத்தி, பொது மக்களாலேயே கட்டமைக்கப்படுகின்றன. தற்காலத் தமிழ்ச் சங்கங்கள் கீழிருந்து எழும் அமைப்புகளாகவே இருக்கின்றன.
தமிழ்ச் சங்க கட்டமைப்பு
சங்கத்தின் மைய செயற்பாடுகளை செயற்குழுவே மேற்கொள்ளும். பொதுவாக ஒரு செயற்குழுவில் பின்வரும் பணியாளர்கள் இருப்பர்.
தமிழ்ச் சங்க கொள்கைகள்
தமிழ் சங்கங்கள் தமிழ், தமிழரை முன்னிறுத்தியும் தமிழர் உள்பிரிவுகளை மட்டறுத்தும் இருக்கின்றன. இவை தொல்காப்பியம், திருக்குறள், மற்றும் ஒவையார், பாரதி போன்றவர்களின் படைப்புக்ளை அடிப்படையாகக் கொண்டன.
நுண்கலைகளே பெரும்பாலும் கற்பிக்கப்பட்டாலும், நாட்டார் கலைகளில் ஈடுபாடும் மீள்ளுருவாக்கமும் ஒரு முக்கிய அம்சமாக அமைகின்றது. கிராமத்து நற் விழுமியங்களும் போற்றப்படுகின்றன.
தமிழ்த் திறமைப் போட்டிகள்
போட்டிகள் பொதுவாக 3 வயது, 7 வயது, 9 வயது, 11 வயது, 13 வயது, 15 மேற்பட்டோர், பெரியோர் (20 வயதுக்கு மேற்பட்டோர்) என மேற்கொள்ளலாம்.
வெளி இணைப்புகள்
பகுப்பு:தமிழ்ச் சங்கங்கள்
சொந்தம் 16
சொந்தம் 16 (Sontham 16) 1989 இல் வெளிவந்த தமிழ்த் திரைப்படமாகும். மோகன் நடித்த இப்படத்தை டி. எஸ். கிருஷ்ணகுமார் இயக்கினார்.
பாடல்கள்
இத்திரைப்படத்திற்கு சங்கர் கணேஷ் இசையமைத்தனர். அனைத்துப் பாடல்களையும் கவிஞர் வாலி இயற்றினார்.
வெளி இணைப்புகள்
பகுப்பு:1989 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:மோகன் நடித்த தமிழ்த் திரைப்படங்கள் பகுப்பு:மனோரமா நடித்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:சார்லி நடித்த திரைப்படங்கள் பகுப்பு:கோவை சரளா நடித்த திரைப்படங்கள் பகுப்பு:குமரிமுத்து நடித்த திரைப்படங்கள்
ரகீபுல் ஹசன் (துடுப்பாட்டக்காரர், பிறப்பு 1987)
ரகீபுல் ஹசன் (Raqibul Hasan, பிறப்பு: அக்டோபர் 8 1987), இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும், 53 ஒருநாள் பன்னாட்டுத் துடுப்பாட்டப் முதல்தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1987 பிறப்புகள் பகுப்பு:வாழும் நபர்கள்
மறக்கவலசை ஊராட்சி
மறக்கவலசை ஊராட்சி (Marakkavalasai Gram Panchayat), தமிழ்நாட்டின் தஞ்சாவூர் மாவட்டத்தில் உள்ள சேதுபாவா சத்திரம் வட்டாரத்தில் அமைந்துள்ளது. இந்த ஊராட்சி, பேராவூரணி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3654 ஆகும். இவர்களில் பெண்கள் 1833 பேரும் ஆண்கள் 1821 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கனடா தேசிய காற்பந்து அணி
கனடா ஆண்கள் தேசிய காற்பந்து அணி (Canada men's national soccer team; Équipe du Canada de soccer masculin)  என்பது பன்னாட்டு கால்பந்து கூட்டமைப்பில் ஆண்களுக்கான போட்டிகளில் 1924 முதல் கனடாவைப் பிரதிநிதித்துவப்படுத்தும் அணி ஆகும். கனடிய காற்பந்துச் சங்கத்தினால் நிர்வகிக்கப்படும் இவ்வணி வட, மத்திய அமெரிக்க மற்றும் கரீபியன் கால்பந்துக் கூட்டமைப்புப் போட்டிகளிலும் விளையாடுகின்றது.
1985 வட, மத்திய அமெரிக்க மற்றும் கரீபியன் கால்பந்துக் கூட்டமைப்பு வாகையாளர் போட்டியை வென்று அதன் மூலம் 1986 பிஃபா உலகக் கோப்பைக்குத் தகுதிபெற்றமை, 2000 வட, மத்திய அமெரிக்கா, கரீபியன் கால்பந்துக் கூட்டமைப்பு தங்கக்கோப்பையை வென்று 2001 பிபா கூட்டமைப்புக்களின் கோப்பைப் போட்டிக்குத் தகுதி பெற்றமை ஆகியன இவ்வணியின் முக்கிய சாதனைகளாகும். பிராந்திய வல்லரசுகளான மெக்சிகோ, மற்றும் ஐக்கிய அமெரிக்காவைத் தவிர்த்து தங்கக் கோப்பையை வென்ற ஒரே தேசிய அணி கனடா ஆகும். 1904 கோடைகால ஒலிம்பிக்கில் கனடா தங்கப் பதக்கம் வென்றது. 2022 இல் கத்தாரில் தனது இரண்டாவது உலகக் கோப்பையில் பங்கேற்கிறது. அத்துடன் 2026 பீஃபா உலகக்கோப்பை காற்பந்து போட்டிகளை அமெரிக்கா மற்றும் மெக்சிக்கோவுடன் இணைந்து நடத்துகிறது.
வெளி இணைப்புகள்
பகுப்பு:கனடாவில் விளையாட்டு பகுப்பு:தேசியக் கால்பந்து அணிகள்
வேந்தன் (கடவுள்)
வேந்தன் என்பவன் சங்ககாலத் தமிழர்கள் வகுத்த ஐந்திணைகளில் மருத நிலத்தின் கடவுளாவான். பிற்காலத்தில் வேந்தன் என்ற பெயரை இந்திரன் என்று அழைத்ததாக ஆய்வாளர்கள் கூறுகின்றனர். இந்திர விழா இந்த மருத நில வேந்தனான இந்திரனுக்குக் கொண்டாடப்படுவது.
இந்திரவிழா
இந்திர விழா என்பது இந்திரனை சிறப்பிக்கும் வகையில் பழந்தமிழகத்தில் கொண்டாடப்பட்ட விழாவாகும். பசி, பிணி, பகை முதலியவற்றால் துன்பம் அடையாது இருத்தல் பொருட்டுத் தெய்வத்தைக் கருதிச் செய்யும் சாந்திப் பெருவிழாவே இந்திர விழாவாகும். இவ்விழாவைத் தீவகச் சாந்தி செய்தரு நன்னாள் என்று சாத்தனார் கூறுகின்றார்.
மேற்கோள்களும் குறிப்புகளும்
பகுப்பு:தமிழர் வழிபாடு பகுப்பு:தமிழர் மெய்யியல்
சுவாமி விவேகானந்தா கோளரங்கம்
சுவாமி விவேகானந்தா கோளரங்கம் (Swami Vivekananda Planetarium) இந்தியாவிலுள்ள கருநாடக மாநிலத்தின் மங்களூர் நகரத்திலுள்ள பிலிகுலாவில் அமைந்துள்ளது. இக்கோளரங்கம் இந்தியாவின் 3டி 8கே எண்ணிம படவீழ்த்தி போன்ற நவீன வசதிகள் கொண்ட முதலாவது முப்பரிமாண கோளரங்கமாகும். பிலிகுலா மண்டல அறிவியல் மையத்தில் இக்கோளரங்கம் அமைந்துள்ளது. சுவாமி விவேகானந்தர் கோளரங்கத்தில் 18 மீ (59 அடி) விட்டம் கொண்ட ஒரு குவிமாடமும் 170 நபர்களுக்கான இருக்கை வசதியும் செய்யப்பட்டுள்ளது.
நாங்கள் நட்சத்திரங்கள், விண்வெளி யுகத்தின் விடியல் மற்றும் காணப்படாத உலகின் மர்மங்கள் போன்ற முப்பரிமாண நிகழ்ச்சிகள் ஆங்கிலம் மற்றும் கன்னட மொழிகளில் வழங்கப்படுகின்றன. are presented in English and Kannada.
மேற்கோள்கள்
பகுப்பு:மங்களூர் பகுப்பு:மங்களூரில் உள்ள கட்டிடங்கள்
கொடுமலை
கொடுமலை இந்திய மாநிலமான தமிழ்நாட்டின், சேலம் மாவட்டத்தின் கிழக்கு பகுதியில் அமைந்துள்ளது. கடல் மட்டத்திலிருந்து 553 மீட்டர் உயரத்தில் உள்ளது. சேலத்தில் இருந்து 20 கிமீ தொலைவில் உள்ளது.
பெரியார் பல்கலைக்கழகத்தின் ஆராய்ச்சி புள்ளிவிவரத்தின்படி, கொடுமலையில் 30.5 மீட்டர் ஆழம் வரை கீழே, 12.7 மில்லியன் டன் இரும்புத் தாது இருப்பு கொண்டிருக்கிறது என்று மதிப்பிடப்பட்டுள்ளது. அதே மலையை சுற்றி, அதே ஆழத்தில் 10.7 மில்லியன் டன் இரும்புத் தாது இருப்பு கொண்டிருக்கும் என்று மதிப்பிடப்பட்டுள்ளது.
மேற்கோள்கள்
பகுப்பு:சேலம் மாவட்டம் பகுப்பு:தமிழ்நாட்டில் உள்ள மலைகள்
சிவகங்கை தொடருந்து நிலையம்
சிவகங்கை தொடருந்து நிலையம் (Sivaganga railway station, நிலையக் குறியீடு:SVGA) இந்தியாவின், தமிழ்நாட்டின், சிவகங்கை மாவட்டத்தில், சிவகங்கை நகரில் அமைந்துள்ள ஒரு தொடருந்து நிலையமாகும். இது தென்னக இரயில்வேயின், மதுரை கோட்டத்தின் கீழ் இயங்குகிறது.
அமைவிடம்
சிவகங்கை மதுரை கோட்டத்தில் உள்ள முக்கியமான தொடருந்து நிலையங்களில் ஒன்றாக இருந்தாலும், இந்நிலையத்தில் 3 நடைமேடைகள் மட்டுமே உள்ளன.
இந்நிலையத்திற்கு அருகிலுள்ள வானூர்தி நிலையமான, மதுரை பன்னாட்டு வானூர்தி நிலையம், இந்நகரிலிருந்து 50 கி.மீ தொலைவில் மேற்கே அமைந்துள்ளது. இந்நிலையத்திற்கு தெற்கே மேலக்கொன்னக்குளம் தொடருந்து நிலையமும், வடக்கு பனங்குடி தொடருந்து நிலையமும் அமைந்துள்ளது.
வெளி இணைப்புகள்
பகுப்பு:சிவகங்கை மாவட்டத்திலுள்ள தொடருந்து நிலையங்கள் பகுப்பு:மதுரை தொடருந்து கோட்டம்
நினைவாற்றல்
நினைவாற்றல் ஐம்புலன்களில் இருந்து வரும் உணர்வுகள் மூளையை அடைகின்றன. மூளை அவற்றை வகைப்படுத்தி உணர்ந்து கொள்கிறது. இந்த உணர்வுகள் மூளையிலேயே தங்கி இருந்தால் அவை நினைவுகளாக மாறிவிடுகின்றன. தேவை ஏற்படும்போது இந்த நினைவுகளை மீட்டெடுக்க முடியும். நண்பர் ஒருவர் வெளி மாநிலத்தில் உள்ள ஓர் ஊருக்குச் சென்றார். வெகுநேர ரயில் பயணம் என்பதால் அவரது அலைபேசியில் சார்ஜ் தீர்ந்துவிட்டது. அந்த ஊரில் அவருக்குத் தெரிந்த ஒரே நண்பரது எண்ணும் அவரது அலைபேசியில்தான் இருந்தது. அவருக்கு நினைவில் இல்லை. ஒருவழியாக நண்பரைத் தொடர்பு கொள்வதற்குள் படாதபாடு பட்டு விட்டார்.
நூற்றுக்கணக்கான எண்களை சேமித்து வைத்துக் கொள்ளலாம் என்பது விஞ்ஞான வளர்ச்சிதான். ஆனால், அதன் காரணமாக நாம் நமது நினைவுத் திறனை கொஞ்சம் கொஞ்சமாக மழுங்கடித்துக் கொண்டு வருகிறோம். எத்தனை பேருடைய தொலைபேசி எண்கள் நமக்கு நினைவில் இருக்கின்றன?
நினைவாற்றல் வகைகள்
நினைவாற்றலை குறுகிய கால நினைவாற்றல், நீண்டகால நினைவாற்றல் என இரண்டு வகைகளாகப் பிரிக்கலாம். நமது மூளை அன்றாடம் ஆயிரக்கணக்கான தகவல்களைப் பெறுகிறது.
நீண்டகால நினைவாற்றல்
நாம் செய்யும் தொழிலுக்குத் தேவையானவை, நம்முடைய மனதை மிகவும் கவர்ந்தவை அல்லது பாதித்தவை, மீண்டும் மீண்டும் சொல்லிப் பார்த்தவை ஆகிய தகவல்கள் நம்முடைய மூளையில் நீண்டகால நினைவுகளாக தங்கிவிடுகின்றன. நீண்டகால நினைவுகளில் இருந்து தகவல்களை மீட்டெடுப்பதற்கு மூளை சிலநேரங்களில் சிரமப்படுவதை நாம் உணரமுடியும்.
மூளை பலசெய்திகளை ஒன்றுடன் ஒன்று தொடர்பு படுத்தி ஏற்கனவே பாதுகாக்கப்பட்ட தகவல்களுடன், புதிய தகவல்களையும் சேர்த்து பாதுகாக்கிறது. பல ஆண்டுகள் அந்த தகவல்கள் வெளிக்கொணரப்படாமல் போனால், கோடிக்கணக்கான தகவல்களுக்கிடையில் அவை புதைந்து போகின்றன. இதனால்தான் நாம் சந்திக்கும் சிறுவயதுத் தோழரிடம், “உங்களுடைய பெயர் நாக்கில் இருக்கிறது; வரமாட்டேன் என்கிறது” என்று சொல்ல வேண்டிய சந்தர்ப்பம் ஏற்படுகிறது.
குழந்தை பிறந்து மூன்று வயது வரையில் தான் பார்ப்பது, கேட்பது அனைத்தையும் புகைப்படங்களாக தனித்தனியே மூளையில் பதிவு செய்துகொள்கிறது. அவற்றின் முழுப் பொருளும் குழந்தைகளுக்குப் புரிவதில்லை. மூன்று வயதிற்கு மேல்தான் நீண்டகால நினைவுகள் படிப்படியாக உருவாகின்றன.
கற்றலில் நினைவாற்றல்
கற்றல் கற்பித்தல் செயற்பாட்டில் முக்கியமானதொரு பிரச்சினையாக விளங்குவது கற்பிக்கப்படுவதை விளங்கிக் கொள்ளச் செய்வதும் கிரகிக்கச் செய்வதுமாகும். மனப்பாடம் செய்த விடயங்கள் மறந்து விடுகின்றன. ஆனால் தெளிவான கிரகிப்புடன் கற்றவை நீண்ட காலம் நினைவில் நிற்கும். இந்த வகையில் கிரகித்தலுடன் விளங்கிக் கொள்வதும் அதனை நினைவார்த்தலுடன் மீட்பதும் கற்றல் செயற்பாட்டில் முக்கியத்துவம் பெறுகிறது. இதற்காகக் கற்றல் கற்பித்தல் செயற்பாட்டில் பல்வேறு உத்திகள் பயன்படுத்தப்படுகின்றன.
கற்றல் செயற்பாட்டில் கிரகிக்கப்படுவதும் நினவிருத்தலும் குறித்துப் பல்வேறு கல்வியியலாளர்கள் தம் ஆய்வு முடிவுகளை முன்வைத்துள்ளனர். கற்றல் செயற்பாடொன்று நடைபெற்றுச் சற்று நேரத்திலிருந்து அதில் கணிசமான பங்கு மறந்து விடுகின்றது. பொதுவாக ஒரு சிறு பகுதி மட்டுமே மனதில் பதிந்து விடுகின்றது. இது குறித்த எபின்கவுஸ், போறியஸ் ஆகியோரின் ஆய்வுகள் முக்கியமானவை.
எபின்கவுஸ், போறியஸ்ஆய்வுகள்
படிமம்:நினைவார்த்தல்.JPG எபின்கவுஸ் (Ebbinghaus) 1885 இல் மேற்கொண்ட ஆய்வில் உணர்வு பூர்வமாக மனதில் நிறுத்த முடியாத 13 அட்சரங்களாலான 1200 சொற்களைக் கொண்ட நிரலொன்றை மாணவர் குழுக்களுக்கு மனனம் செய்ய வழங்கினார். குறித்த கால இடைவெளியில் நினைவில் நிலைநிறுத்தப்பட்டிருந்த வீதம் பதிவு செய்யப்பட்டது. இதே மாதிரியான ஒரு கற்கையை 1930ம் வருடம் போறியஸ் (Boreas) மேற்கொண்டார். இவர் 20 பாடசாலை மாணவர்களிடையே தனது ஆய்வை நடாத்தி அதன் சராசரியைப் பெற்றுக் கொண்டார். இது எபின்கவுஸின் பரிசோதனையை ஒத்ததாக இருந்தது. ஆயினும் போறியஸ் உணர்வூட்டலுடன் ஞாபகப்படுத்தக் கூடிய சொற்களைத் தன் ஆய்வுக்குப் பயன்படுத்தினார்.
வெளி இணைப்புகள்
பகுப்பு:அறிதிற அறிவியல் பகுப்பு:அறிதிறன்
2022 இந்தியன் பிரீமியர் லீக்
2022 இந்தியன் பிரீமியர் லீக் (விளம்பர ஆதரவு காரணங்களுக்காக டாட்டா ஐபிஎல் 2022 என்று அழைக்கப்படுகிறது), என்பது 2007ஆம் ஆண்டு பிசிசிஐயால் தொடங்கப்பட்ட இந்தியன் பிரீமியர் லீக் என்ற தொழில்முறை இருபது20 துடுப்பாட்டப் போட்டித் தொடரின் 15ஆம் பதிப்பாகும். இம்முறை, புதிதாக இரண்டு அணிகள் சேர்க்கப்பட்டுள்ளன.
பின்னணி
2022 பதிப்பில் புதிதாக 2 அணிகள் இடம் பெறும் எனவும், அஹமதாபாத், லக்னோ, இந்தூர், கட்டக், கவுஹாத்தி, தர்மசாலா 6 ஆகிய நகரங்களில் எவையேனும் 2 நகரங்களை மையமாகக் கொண்டு இவ்விரு அணிகளும் செயல்படும் எனவும், ஆகஸ்ட் 2021-ல்  பிசிசிஐ அறிவித்திருந்தது.
25 அக்டோபர் 2021 நடந்த ஏலத்தில், RPSG குழுமம் லக்னோ அணியை 7,090 கோடி ரூபாய்க்கும் ,CVG கேப்பிடல் குழுமம் அஹமதாபாத் அணியை 5,625 கோடிக்கும் வாங்கின.
லக்னோ அணியின் பெயர் லக்னோ சூப்பர் ஜெயன்ட்ஸ் என்றும், அகமதாபாத் அணியின் பெயர் குஜராத் டைட்டன்ஸ் என்றும் அறிவிக்கப்பட்டது.
மேற்கோள்கள்
பகுப்பு:இந்தியன் பிரீமியர் லீக் பகுப்பு:2022 இல் விளையாட்டுகள்
விசயநகர காசு
விசயநகரப் பேரரசின் நாணயங்கள் விசயநகரப் பேரரசு 1336 முதல் 1646 வரை தென்னிந்தியாவில் ஆண்டுவந்த பேரரசாகும். இவர்களது நாணய முறை மிகவும் சிக்கலானதாக இருந்தாலும் பேரரசு மறைந்த பிறகும் இவை புழக்கத்தில் இருந்தன.
விசயநகரப் பேரரசு பதிப்பித்த நாணயத்தின் அடிப்படை அலகாக தங்க பகோடா அல்லது  வராகம் பொறித்த 3.4 கிராம் நாணயம் இருந்தது. கத்திவராகா, தொட்டவராகா, சுத்தவராகா ஆகியன மற்ற மதிப்புகளுடைய நாணயங்களாகும். 1 தங்க வராகா = 2 பிரதாபாக்கள் = 4 கத்திகள் = 8 சின்ன = 4 ஆகா = 2 பெலே. 1 பணா அல்லது வரணா 16 தாரா வெள்ளி நாணயத்திற்கு சமமாக இருந்தது. 1 தாரா 3 செப்பு சிடாலுக்கு சமமாக இருந்தது. ஒரு செப்பு துகானி  இரண்டு செப்பு காணி அல்லது காகின்னுக்கும் 5 காசுக்கும்  10 அரை காசுக்கும் சமமாக இருந்தது. இவற்றைத் தவிர மற்ற மதிப்புள்ள வெள்ளி, செப்பு நாணயங்களும் புழக்கத்தில் இருந்தன.
வெளி இணைப்புகள்
பகுப்பு:இந்திய வரலாற்றில் நாணயங்கள் பகுப்பு:விஜயநகரப் பேரரசு
திருவந்திபுரம் தேவநாதப் பெருமாள் கோயில்
திருவந்திபுரம் தேவநாதப் பெருமாள் கோயில் ஆழ்வார்களால் மங்களாசாசனம் செய்யப்பட்ட 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இக்கோயில், கடலூரிலிருந்து பண்ருட்டி செல்லும் வழியில் சுமார் 3 கி.மீ. தொலைவில் உள்ளது. திருவஹிந்திரபுரம் என்று அழைக்கப்பட்ட இத்தலம் தற்காலத்தில் அயிந்தை என்று வழங்கப்படுகிறது. நடு நாட்டுத் திருப்பதிகள் இரண்டில் இது ஒன்றாகும். இக்கோயிலில் தேவநாத சுவாமி, அயக்கிரீவர் சன்னதிகள் அமைந்துள்ளன. பாண்டிச்சேரியிலிருந்து 25 கி.மீ தூரத்திலும், கடலூரிலிருந்து 3 கி.மீ. தூரத்திலும் உள்ள திருவந்திபுரம் அருகே ஓடும் கெடிலம் ஆறு தெற்குலிருந்து வடக்கு நோக்கி ஓடுகிறது. இது ஒரு சிறப்பு அம்சமாகக் கருதப்படுகிறது. இத்தலத்தைப் பற்றி பிரம்மாண்ட புராணம், ஸ்காந்த புராணம், பிருகன் நாரதீய புராணம் ஆகிய புராணங்களில் கூறப்பட்டுள்ளது. இறைவன்: கிழக்கு நோக்கி நின்ற திருக்கோலத்தில் தேவ நாதன் என்றும் தெய்வநாயகன் என்றும் அழைக்கப்படுகிறார்.இறைவி: வைகுண்ட நாயகி, ஹேமாம்புஜ வல்லித்தாயார்(பார்க்கவி). விமானம்: சந்திர விமானம், சுத்தசத்துவ விமானம்.திருமங்கையாழ்வாரால் மட்டும் பத்துப் பாசுரங்களில் மங்களாசாசனம் செய்யப்பட்ட தலம்.
அமைவிடம்
கடல் மட்டத்திலிருந்து சுமார் 42 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°44'42.4"N, 79°42'33.6"E (அதாவது, 11.745099°N, 79.709341°E) ஆகும்.
நூல்கள் மற்றும் பாடல்கள்
இவ்விறைவன் மீது வேதாந்த தேசிகன் மும்மணிக் கோவை என்ற நூலை இயற்றியுள்ளார். மணவாள மாமுனிகளாலும் இத்தலம் பாடல்பெற்றுள்ளது. வடமொழியில் தேவநாயக பஞ்சாசத்து என்னும் தோத்திரப் பாடலும், பிராக்ருத மொழியில் அச்யுத சதகம் என்ற தோத்திரப் பாக்களடங்கிய நூலும் இத்தலத்தைப் பற்றிப் பேசுகின்றன.
50 திருமணம் மட்டும்
இங்கு திருமணம் செய்வோர் வாழ்க்கை சிறப்பாக இருக்கும் என்ற நம்பிக்கை பக்தர்களிடையே வழங்கப்படுவதால், இத்திருத்தலத்தில் சுபமுகூர்த்த நாளில் 50 திருமணங்கள் மட்டுமே அனுமதிக்கப்படும் என்று கோயில் நிர்வாகம் அறிவித்துள்ளது.
வெளி இணைப்புகள்
பகுப்பு:கடலூர் மாவட்டத்திலுள்ள பெருமாள் கோயில்கள்‎ பகுப்பு:கடலூர் மாவட்டம் பகுப்பு:108 திவ்ய தேசங்கள்
உழவன் விரைவுவண்டி
உழவன் விரைவுவண்டி (Uzhavan Express) என்பது சென்னை எழும்பூர் இரயில் நிலையத்திற்கும் தஞ்சாவூர் சந்திப்பிற்கும் இடையில் ஓடும் விரைவுத் தொடர் வண்டியாகும். காவேரிப் பாசனப்பகுதி உழவர்களின் மாண்பை எடுத்துரைக்கும் விதமாக இப்பெயர் சூட்டப்பட்டுள்ளது. இந்த வண்டி செப்டம்பர் 1, 2013 முதல் அறிமுகம் செய்யப்பட்டு நாள்தோறும் 351 கி.மீ பயணம் செய்கிறது. பாபநாசம் (தஞ்சாவூர் மாவட்டம்), கும்பகோணம், ஆடுதுறை, குற்றாலம், மயிலாடுதுறை, சீர்காழி, சிதம்பரம், கடலூர், பண்ணுருட்டி, விழுப்புரம், திண்டிவனம், மேல்மருவத்தூர், செங்கல்பட்டு, தாம்பரம் மற்றும் மாம்பலம் ஆகியவை இதன் நிறுத்தத் தடங்களாகும். இதில் 23 பெட்டிகள் உள்ளது.
உந்துப் பொறி
உழவன் விரைவு வண்டி சென்னை எழும்பூரில் இருந்து தஞ்சாவூர் சந்திப்பிற்கு தினசரி இரவு WAP-4 எனும் 5000HP திறன் கொண்ட மின்சார எஞ்சின் கொண்டு இயக்கப்படுகிறது.
மேற்கோள்கள்
<References/>
பகுப்பு:தமிழகத்தில் தொடருந்து போக்குவரத்து பகுப்பு:தென்னக இரயில்வே தொடர்வண்டிகள் பகுப்பு:இந்திய விரைவுவண்டிகள்
போற்றித்திருக்கலிவெண்பா
போற்றித்திருக்கலிவெண்பா பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் கலிவெண்பா என்பதும் ஒன்று.
10ஆம் நூற்றாண்டில் வாழ்ந்த புலவர் நக்கீரதேவ நாயனார் இதன் ஆசிரியர். கலிவெண்பா என்னும் யாப்பால் சிவன் புகழை இந்த நூல் பாடுகிறது.
எனத் தொடங்கிப் பாடல் ஓடுகிறது. எனக் கூறிப் பாடல் முடிகிறது.
பாரியா மக்கள்
பாரியா மக்கள் (Bharia) இந்தியாவின் மத்தியப் பிரதேச மாநிலத்தின் சிந்த்வாரா மாவட்டத்தில் துத்து ஆறு பாயும் பாதல்கோட் பள்ளத்தாக்கில் வாழும் பழங்குடி மக்கள் ஆவார். மூலிகைச் செடிகள், கொடிகள், மரங்கள் வளரும் இப்பகுதியில் வாழும் பாரியா மக்கள், பல்வகை நோய்களுக்கு மூலிகை மருத்துவம் பார்க்கின்ற்னர். இம்மக்கள்  திராவிட மொழிக் குடும்பத்தின் கிளை மொழியான பாரியா மொழியைப் பேசுகின்றனர். இட ஒதுக்கீடு சலுகை பெற இந்திய அரசு இம்மக்களை பட்டியல் பழங்குடி வகுப்பில் சேர்த்துள்ளது.
மில்லர்-உரே பரிசோதனை
2007 ஆம் ஆண்டில் மில்லரின் மறைவிற்குப் பிறகு அவருடைய அசலான பரிசோதனைகளின் போது குப்பிகளில் மூடி பாதுகாத்து வைக்கப்பட்ட மாதிரிகளை பரிசோதித்த போது இருபதிற்கும் மேற்பட்ட அமினோ அமிலங்கள் மில்லரின் பரிசோதனைகளின் போது கிடைத்திருப்பதாகவும் இந்த எண்ணிக்கை மில்லரால் அறிவிக்கப்பட்ட அமினோ அமிலங்களின் எண்ணிக்கையை விட அதிகம் என்றும் உண்மையில் உயிரிகளில் இருபதிற்கும் மேற்பட்ட அமினோ அமிலங்கள் இருப்பையும் வெளி உலகிற்குத் தெரிவித்தனர்.
பரிசோதனை
இந்த பரிசோதனையானது நீர் (H2O), மீத்தேன் (CH4), அம்மோனியா (NH3), மற்றும் ஐதரசன் (H2) ஆகியவற்றைப் பயன்படுத்தியது. இந்த வேதிப்பொருட்கள் யாவும் 5 லிட்டர் கொள்ளளவுள்ள ஒரு கண்ணாடிக் குடுவையில் மூடிய நிலையில் வைக்கப்பட்டுள்ளது. இந்தக் குடுவையானது பாதியளவு நீரால் நிரப்பப்பட்ட 500 மிலி கொள்ளளவுள்ள குடுவையோடு இணைக்கப்பட்டுள்ளது. சிறிய குடுவையானது வெப்பப்படுத்தப்படுகிறது. நீராவியானது பெரிய குடுவைக்குள் செல்ல அனுமதிக்கப்படுகிறது. மின்வாய்களினால் வாயுக்களின் கலவை மற்றும் நீராவி இருக்கக் கூடிய குடுவையினுள் மின்பொறியானது உண்டாக்கப்படுகிறது. இந்த வெப்பநிலையில் வாயுக்கலவை நீராவியுடன் வினைபுரிந்து உருவாகும் திரவாமானது அதன் கீழுள்ள குளிர்விப்பானால் குளிர்விக்கப்பட்டு, பரிசோதனைக் கருவியின் கீழ்ப்புறமுள்ள U-வடிவக் குழாயில் சேகரமாகிறது.
ஒரு நாளுக்குப் பிறகு, இவ்வாறு சேகரிக்கப்பட்ட கரைசலானது இளஞ்சிவப்பு நிறத்திற்கு மாற்றமடைகிறது.. ஒரு வார கால தொடர்ச்சியான இயக்கத்திற்குப் பிறகு, நீராவியை உருவாக்கும் கொதிகலன் நீக்கப்படுகிறது. இதோடு பாதரச குளோரைடானது மாசுறுதலைத் தவிர்க்கும் பொருட்டு சேர்க்கப்படுகிறது. இந்த வினையானது பேரியம் ஐதராக்சைடு மற்றும் கந்தக அமிலத்தைச் சேர்ப்பதன் மூலம் நிறுத்தப்பட்டது.பின்னர், மாசுக்களை அகற்றுவதற்காக ஆவியாக்கப்பட்டது. வடிதாள் நிறப்பிரிகை முறையைப் பயன்படுத்தி மில்லர் இந்தக் கரைசலில் காணப்பட்ட பின்வரும் ஐந்து அமினோ அமிலங்களை அடையாளப்படுத்தினார்: கிளைசீன், அலனைன், β-அலனைன் அஸ்பார்டிக் அமிலம் மற்றும் α-அமினோபியூடிரிக் அமிலம் (AABA). இவற்றில் முதலில் குறிப்பிடப்பட்ட மூன்று சேர்மங்களின் இருப்பு உறுதிப்படுத்தப்பட்டது. ஆனால், பிந்தைய இரண்டு சேர்மங்களின் இருப்பு நிச்சயமற்ற அளவிற்கே தெரிந்தது.
1996 ஆம் ஆண்டு ஒரு நேர்காணலில், இசுடான்லி மில்லர் தனது முதல் சோதனையை மற்றும் வாழ்நாள் முழுதும் மேற்கொண்ட சோதனைகளைத் தொடர்ந்து இசுடான்லி மில்லர் பின்வருமாறு கூறினார்: "அடிப்படைச் சோதனையான உயிரியத் தோற்றத்தின் அடிப்படையைத் தெரிந்து கொள்ள முயன்ற எனது சோதனையானது ஒரு மின்பொறியினை உருவாக்குவதன் மூலம் 20 அமினோ அமிலங்களில் 11 அமினோ அமிலங்களைத் தரும்."
பரிசோதனையின் பின்னணியில் உள்ள வேதியியல்
வினையின் பகுதிப் பொருட்கள் இணையும் ஒரு படி வினையானது ஐதரசன் சயனைடு (HCN), பார்மால்டிகைடு (CH2O) ஆகியவற்றை உருவாக்குகின்றன. வினையில் மற்ற செயலுறு இடைவினைச் சேர்மங்களும் (அசெட்டிலீன், சயனோ அசிட்டிலீன் போன்றவை) தோன்றுகின்றன:
பார்மால்டிகைடு, அம்மோனியா மற்றும் ஐதரசன் சயனைடு ஆகியவை பின்னர் இசுட்ரெக்கெர் தொகுப்பு வினையின் வழியாக வினைபுரிந்து அமினோ அமிலங்கள் மற்றும் இதர உயிரிய மூலக்கூறுகளைத் தருகின்றன:
கிருட்டிணன் குகைக்கோயில்
கிருட்டிணன் மண்டபம் (Mandapa of Krishna or Krishna Mandapam )  மாமல்லபுரத்தில் உள்ள மரபுச் சின்னங்களின் ஒன்றாகும். இந்த மண்டபம் இந்தியாவில், தமிழ்நாட்டில், வங்காள விரிகுடாவின் சோழ மண்டலக் கடற்கரையில் காஞ்சிபுரம் மாவட்டத்தில் மாமல்லபுரத்தில் அமைந்துள்ளது. மாமல்லபுர மரபுச்சின்னங்களின் பகுதியாக விளங்கும் இந்தக் கோயில், ஐக்கிய நாடுகள் கல்வி, அறிவியல், பண்பாட்டு நிறுவனத்தின்  உலகப் பாரம்பரியக் களங்களில்ஒன்றாக 1984 ஆம் ஆண்டில் தெரிவு செய்யப்பட்டது. அருச்சுனன் தபசு புடைப்புச் சிற்பம், மாமல்லபுரம் அமைந்துள்ள சிறு பாறைக்கு அடுத்ததாக உள்ள குன்றில் அமைந்துள்ளது.
மில்லர்-உரே பரிசோதனை
பரிசோதனையின் பின்னணியில் உள்ள வேதியியல்
அசல் சோதனையானது மில்லர் மற்றும் உரேயின் முன்னால் மாணவர், சான் டியேகா, கலிபோர்னியா பல்கலைக்கழகத்தின் பேராசிரியர் ஜெப்ரி படாவின் பாதுகாப்பில் இன்னமும் உள்ளது. இந்த பரிசோதனையை நிகழ்த்த பயன்படுத்தப்பட்ட கருவியின் அமைப்பானது இயற்கை மற்றும் அறிவியலுக்கான டென்வர் அருங்காட்சியகத்தில் காட்சிப்படுத்தப்பட்டுள்ளது.
கிருட்டிணன் குகைக்கோயில்
இது உண்மையில் திறந்த வெளியில் பாறையில் கிருட்டிணனுக்கு அர்ப்பணமாக ஏழாம் நுாற்றாண்டின் மத்தியில் அமைக்கப்பட்டு, பின்னர், 16 ஆம் நுாற்றாண்டில், விஜயநகரப் பேரரசின் ஆட்சிக்காலத்தின் போது மண்டபத்தால் சூழப்பட்ட அமைப்பு ஏற்படுத்தப்பட்டது. இந்த மண்டபத்தில் உள்ள மிகவும் குறிப்பிடத்தக்க புடைப்புச் சிற்பமானது கிருட்டிணன் கோவர்த்தன மலையைத் துாக்கி பசுக்கூட்டங்களையும், கோபியர்கள் மற்றும் ஆயர்களையும், பெருமழை மற்றும் வெள்ளத்திலிருந்து காத்த காட்சி மிகவும் கவித்துவத்துடன் படைக்கப்பட்டுள்ளது. இந்த சிற்பமானது இந்திய அல்லது அங்கோர் சிற்பக்கலையை அடிப்படையாகக் கொண்டதாக உள்ளது. மேலும், இங்கு கிருட்டிணன் பால் விற்கும் கோபியருடன் மகிழ்ந்து கூத்தாடும் காட்சிகளும் சிற்பங்களாக உள்ளன.
தளவமைப்பு
கிழக்கு திசையை நோக்கி இந்த மண்டபமானது அமைந்துள்ளது. இதன் நீளம் 29 அடி (8.8 மீ) மற்றும் உயரம் 12 அடி (3.7 மீ). இது துாண்களால் தாங்கப்பட்ட மண்டபமாகும்.
மில்லர்-உரே பரிசோதனை
மேற்கோள்கள்
பகுப்பு:வேதியியல் பரிசோதனைகள் பகுப்பு:உயிரியல்
கிருட்டிணன் குகைக்கோயில்
சிற்ப வேலைப்பாடுகள்
இந்த மண்டபம் பாறையில் பரப்புகளில் செதுக்கி எடுக்கப்பட்ட ஒன்பது புடைப்புச் சிற்பங்களைக் கொண்டுள்ளது. இவை எல்லாமே காலத்தால் 7 ஆம் நுாற்றாண்டைச் சார்ந்தவையாகும். 16 ஆம் நுாற்றாண்டில் புதுப்பொலிவூட்டப்பட்டவையாகும்.
இங்குள்ள புடைப்புச் சிற்பங்களுள் முக்கியமான ஒன்று, கிருட்டிணன் தனது இடது கை விரலால் புராண கால கோவர்த்தன மலையைத் துாக்கி இந்திரனால் ஏற்படுத்தப்பட்ட பெரு மழையிலிருந்து காத்து நின்ற காட்சியாகும். மக்களும், கால்நடைகளும் கிருட்டிணன் விரலால் தாங்கிப்பிடித்த கோவரத்தன மலையின் கீழ் தங்கள் இருப்பிடத்தை அமைத்துக் கொண்டுள்ளனர். இந்த புராணக் கதையானது தேவர்களில் ஒருவரான இந்திரனோடு தொடர்புடையது. மதுராவில் வாழ்ந்த மக்கள் இந்திரனை மரியாதை செய்வதற்காக நடத்தி வந்த விழாவைத் தொடராமல் விட்டு விட்ட காரணத்தால் எரிச்சலடைந்ததாகவும், அதன் காரணமாக அந்த கிராமத்தில் வாழ்ந்த மக்களின் வாழ்வினை அச்சுறுத்தும் வகையில் பெருமழை மற்றும் வெள்ளம் ஏற்படக் காரணமாக இருந்ததாகவும் கூறப்படுகிறது. அதே கிராமத்தில் வசித்து வந்த கிருட்டிணன் கிராமத்து மக்களையும், கால்நடைகளையும் காக்கும் விதமாக மதுராவிற்கு அருகில் இருந்த கோவர்த்தன குன்றைத் துாக்கி குடை போல பிடித்து கிராமம், அதன் மக்கள் மற்றும் ஆநிரை ஆகியவற்றைக் காத்து நின்றதாக இக்காட்சி சித்தரிக்கப்பட்டுள்ளது. இந்த புடைப்புச் சிற்பத்தில், கிருட்டிணன் தனது வலது புறத்தில் மூன்று பெண்களால் சூழப்பட்டவாறு சிற்பம் அமைக்கப்பட்டுள்ளது. அவர்களில் ஒரு பெண் கிருட்டிணனின் குழந்தைப் பருவ காதலி ராதா ஆவார். கூடுதலாக, பசுக்கூட்டங்களும், கிராம மக்களும் உள்ள பிம்பங்களும் உள்ளன.
மற்றுமொரு புடைப்புச் சிற்பத்தில் கிருட்டிணன் மகிழ்ச்சியான மன நிலையில் கோபியருடன் களிக்கூத்தாடும், தெய்வப் பிறவியாக தனது இரட்டை நிலைப்பாட்டை விளக்கும் காட்சியும் சித்தரிக்கப்பட்டுள்ளது.
மேற்கோள்கள்
பகுப்பு:மாமல்லபுரம் பகுப்பு:தமிழ்நாட்டிலுள்ள தொல்லியற்சின்னங்கள் பகுப்பு:பல்லவர் கட்டிடக்கலை
அலகாபாத் ஒப்பந்தம்
அலகாபாத் ஒப்பந்தம் (Treaty of Allahabad), அக்டோபர் 1764-இல் புக்சார் சண்டையில் தோற்ற முகலாயப் பேரரசர் இரண்டாம் ஷா ஆலம், வங்காள நவாப்  மற்றும்  அயோத்தி நவாப்புகளை வென்ற கிழக்கிந்திய கம்பெனியின் நிர்வாகி ராபர்ட் கிளைவ் ஆகியவர்களுக்கு  இடையே  12 ஆகஸ்டு 1765 அன்று செய்து கொள்ளப்பட்ட போர் உடன்படிக்கை ஆகும்.
அலகாபாத் ஒப்பந்தத்தின் விளைவாக இந்தியத் துணைக்கண்டத்தில் பிரித்தானியர்களின் ஆட்சி காலூன்ற வழி வகுக்கப்பட்டது.
அலகாபாத் ஒப்பந்தப்படி, கிழக்கிந்தியப் பகுதியான வங்காளம், பிகார் மற்றும் ஒடிசாவில் மக்களிடமிருந்து நிலவரியை (திவானி) நேரடியாக வசூலிக்கும் உரிமையை பிரித்தானியக் கிழக்கிந்தியக் கம்பெனிக்கு வழங்கப்பட்டது. அதற்கு பதிலாக கிழக்கிந்திய கம்பெனியின் சார்பில், முகலாயப் பேரரசின் அலகாபாத் அரண்மனை பராமரிப்புச் செலவாக ஆண்டுதோறும் ரூபாய் 26 இலட்சம் வழங்கப்பட்டது.
மேலும் பக்சார் சண்டையில் தோற்ற அயோத்தி நவாப் சூஜா உத் தௌலாவிற்கு அவத் பகுதியை ஆங்கிலேயர்கள்  நவாப்பிடம் திரும்ப வழங்கப்பட்டதற்கு கைமாறாக ரூபாய் 53 இலட்சம் போர் நட்ட ஈடு தொகையாக கிழக்கிந்திய கம்பெனியினர் வசூலித்தனர்.
வெளி இணைப்புகள்
பகுப்பு:இந்திய வரலாறு பகுப்பு:முகலாயப் பேரரசு பகுப்பு:பிரித்தானியக் கிழக்கிந்தியக் கம்பனி போர்கள்
பரப்பநாடு
thumb| [[செங்கடல் செலவு|செங்கடல் செலவின் பெயர்கள், வழிகள், இடங்கள் (பொ.ச. 1 ஆம் நூற்றாண்டு)]] பரப்பநாடு (Parappanad) என்பது இந்தியாவின் மலபாரில் ஒரு முன்னாள் நிலப்பிரபுத்துவ சுதேச மாநிலமாக இருந்தது. பரப்பநாடு அரசக் குடும்பத்தின் தலைமையகம் இன்றைய மலப்புறம் மாவட்டத்திலுள்ள பரப்பனங்காடி என்ற ஊரில் இருந்தது. பொ.ச.1425ஆம் ஆண்டில், நாடு வடக்கு பரப்பநாடு (பேப்பூர் இராச்சியம்), தெற்கு பரப்பநாடு (பரப்பூர் சொரூபம்) எனப் பிரிக்கப்பட்டது. தெற்கு பரப்பநாட்டில் திரூரங்கடியும், பரப்பனங்காடி நகரமும் அடங்கும். வடக்கு பரப்பநாடு (பேப்பூர் இராச்சியம் அல்லது கரிப்பா கோவிலகம்) பன்னியங்கறை, பேப்பூர், கோழிக்கோடு வட்டத்தின் செருவண்ணூர் ஆகியவையும் அடங்கும்.
பரப்பநாட்டின் ஆட்சியாளர்கள் கோழிக்கோடு நாட்டின் சாமோரியன்களின் கீழ் ஆண்டு வந்தனர். மேலும் வடக்கே பேப்பூர் துறைமுகம் வரை அதிகார வரம்பைக் கொண்டிருந்தனர். இடைக்காலத்தின் ஆரம்பத்தில், கோழிக்கோடு, பரப்பநாடு மலபார் கடற்கரையில் ஒரு முக்கியமான கடல் வர்த்தக மையமாக வளர்ந்தது. பின்னர் இது பிரித்தானிய இராச்சியத்தின் கீழ் மலபார் மாவட்டத்தில் ஏறநாடு வட்டத்தின் ஒரு பகுதியாக மாறியது.
வரலாறு
திப்பு படையெடுப்பைத் தொடர்ந்து, அரச குடும்பம் திருவிதாங்கூருக்கு தப்பி ஓடியது. எவ்வாறாயினும், சண்டை முடிந்த பின்னர், பரப்பநாடு அரச குடும்பம் பிரிட்டிசு அரசாங்கத்திடமிருந்தும் திருவிதாங்கூர் அரசாங்கத்திடமிருந்தும் ஓய்வூதியத்தை ஏற்க ஒப்புக்கொண்டு, திருவிதாங்கூர் மாநிலத்தில் தங்கியிருந்தது. அப்போதைய திருவிதாங்கூர் அரசனான கார்த்திகைத் திருநாள் இராமவர்மன், இவர்களை சங்கணாசேரி அரண்மனையில் தங்க அனுமதித்தார். பின்னர், கார்த்திகை திருநாள் லட்சுமி பாயின் ஆட்சிக் காலத்தில், ஒரு புதிய அரண்மனை கட்டப்பட்டு இவர்கள் அங்கு இடம் பெயர்ந்தனர். அந்த நேரத்தில் சங்கணாசேரியில் லட்சுமிபுரம் அரண்மனை ஹரிப்பாடு அரண்மனை இவர்களால் கட்டப்பட்டது.
பிரபலங்கள்
மலையாள மொழிக் கவிஞரும் மொழிபெயர்ப்பாளருமான கேரள வர்மா வல்லிய கோயி தம்புரான் இவர் மலபாரின் அரச குடும்பத்தின் ஒரு அங்கமாக இருந்தார். இவர் கேரளாவின் காளிதாசர் என்றும் அழைக்கப்படுகிறார்.
மேற்கோள்கள்
பகுப்பு:ஆசியாவின் முன்னாள் நாடுகள் பகுப்பு:ஆசியாவின் முன்னாள் முடியாட்சிகள் பகுப்பு:கேரள வரலாறு பகுப்பு:இந்திய அரச மரபுகள்
பரேலி பிரிவு
பரேலி பிரிவு இந்தியாவின் உத்தரப்பிரதேச மாநிலத்தின் நிர்வாகப் பிரிவுகளில் ஒன்று. பரேலி நகரம் இந்தப்பிரவின் தலைநகரம் ஆகும். இப்பிரிவின் கீழ் உள்ள மாவட்டங்களாவன:-
பகுப்பு:உத்தரப் பிரதேசத்தில் உள்ள பிரிவுகள்
திசுரி யுவனிகா
திசுரி யுவனிகா (තිසුරි යුවනිකා මද්දුම ලියනගේ; பிறப்பு மார்ச்சு), என்பவர் ஒரு இலங்கை திரைப்பட நடிகை ஆவார். இவர் தொலைக்காட்சி தொடர்களிலும் நடித்துள்ளார். 1994 இல் குழந்தை நட்சத்திரமாக நடிக்கத் தொடங்கிய யுவனிகா பல விருதுகளைப் பெற்றுள்ளார்.
பிறப்பு மற்றும் திரைத்துறை அறிமுகம்
இவர் சுசந்த சந்திரமாலி என்ற இலங்கையின் பிரபல நடிகைக்கும், குமாரு லியனகே தம்பதிக்கு மார்ச் 6, 1991 இல் பிறந்தார். 1994 இல் புஞ்சி குமரிகே நத்தலா திரைப்படத்தில் தனது தாயான சுசந்த சந்திரமாலியுடன் இணைந்து நடித்தார். அப்போது திசுரி யுவனிகாவிற்கு மூன்று வயதாகும். 1994 குழந்தை நட்சத்திரமாக திரைத்துறைக்கு அறிமுகமானாலும், 2001 இல் மீண்டும் உடு கேங் யமையா திரைப்படத்தின் மூலம் மீண்டும் அறிமுகமானார்.
விருதுகள்
ஆகிய விருதுகளைப் பெற்றுள்ளார்.
வெளி இணைப்புகள்
பகுப்பு:இலங்கைத் திரைப்பட நடிகைகள் பகுப்பு:1991 பிறப்புகள் பகுப்பு:வாழும் நபர்கள்
நிரந்தர கணக்கு எண்
நிரந்தர கணக்கு எண் அட்டை அல்லது பான் கார்டு  (Permanent Account Number-PAN') என்பது தனிநபர், தொழில் நிறுவனங்கள், கூட்டு நிறுவங்கள் என பல்வேறு பட்ட வருமான வரி செலுத்துபர்களுக்காக இந்திய அரசாங்கத்தின் வருமான வரித்துறையால் வருமானவரிச் சட்டப்பிரிவு 139A இன் கீழ் வழங்கப்படுகிறது. இது பத்து இலக்கங்கள் கொண்டது. அவ்விலக்கங்கள் ஆங்கில எழுத்துக்கள் மற்றும் எண்ணுருக்களால் ஆனதாக இருக்கும். (எடுத்துக்காட்டு: AABPS1205E). இந்த எண்ணைத் தாங்கியதாக வழங்கப்படும் சிறு செவ்வக வடிவ அட்டை பான் கார்டு அதாவது நிரந்தர கணக்கு எண் அட்டை என நடைமுறையில் அழைக்கப்படும் வழமை உள்ளது. அட்ட்
அவசியம்
வங்கி கணக்கு, பங்கு வர்த்தக கணக்கு, வீட்டுக் கடன் கணக்கு, மோட்டர் வாகனம் வாங்க கடன், சொத்துக்கள் வாங்க என அனைத்து வகையான பயன் பாட்டிற்கும் இந்த பான் கார்டு அவசியம் என அரசால் அறிவிக்கபட்டுள்ளது.
விண்ணப்பித்தல்
பான்கார்டு பெற விரும்புவோர் வருமான வரித்துறையின் 49-ஏ என்ற படிவத்தைப் பூர்த்தி செய்ய வேண்டும். இந்த விண்ணப்பத்துடன் அடையாளச் சான்று மற்றும் முகவரிச் சான்று இணைக்க வேண்டும்.
அடையாளச் சான்றாகப் பயன்படுத்தத் தகுதியுடையவை:
முகவரிச் சான்றாகப் பயன்படுத்தத் தகுதியுடவை:
தற்போது ஆதார் அட்டையை மட்டும் கொண்டே பான்கார்டு விண்ணப்பிக்கலாம்
மேலும் அரசாங்கத்தால் வழங்கப்பட்ட வீட்டு முகவரி கொண்ட பிற சான்றுகளும் இதற்குத் தகுதியானவை.
வெளி இணைப்புகள்
பகுப்பு:இந்தியாவில் வரிவிதிப்பு பகுப்பு:தனிநபர் நிதி பகுப்பு:இந்திய வருமானவரித் துறை
அன்புக்கரங்கள்
அன்புக்கரங்கள் (Anbu Karangal) 1965 ஆம் ஆண்டு வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் சிவாஜி கணேசன், தேவிகா மற்றும் பலரும் நடித்திருந்தனர்.
பாடல்கள்
ஆர். சுதர்சனம் இசையமைத்த இத்திரைப்படத்தில் இடம்பெற்ற அனைத்துப் பாடல்களையும் வாலி எழுதியிருந்தார்.
மேற்கோள்கள்
பகுப்பு:1965 தமிழ்த் திரைப்படங்கள்‎ பகுப்பு:சிவாஜி கணேசன் திரைப்படங்கள் பகுப்பு:தேவிகா நடித்த திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:ஆர். சுதர்சனம் இசையமைத்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:மனோரமா நடித்த திரைப்படங்கள்
ரகீபுல் ஹசன் (துடுப்பாட்டக்காரர், பிறப்பு 1953)
ரகீபுல் ஹசன் (Raqibul Hasan , பிறப்பு: சனவரி 15 1953), வங்காளதேசத் துடுப்பாட்டக்காரர்), டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் ஏழு இல் கலந்து கொண்டுள்ளார். இவர் 1986 இல் வங்காளதேசம் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1953 பிறப்புகள் பகுப்பு:வாழும் நபர்கள்
রকিবুল হাসান
இந்தியக் கட்டிடக்கலை பள்ளிகள்
இந்தியக் கட்டிடக்கலை பள்ளிகள் (Schools of Planning and Architecture, SPAs), இந்திய அரசின் மனிதவள மேம்பாட்டுத் துறையின் கீழ் செயல்படும் தன்னாட்சி பெற்ற பொதுத்துறை பல்கலைக்கழங்கள் ஆகும். போபால், புதுதில்லி, விஜயவடா ஆகிய இடங்களில் இந்தியக் கட்டிடக்கலை பள்ளிகள் செயல்படுகின்றன. கட்டிடங்கள் கட்ட திட்டமிடுதல், வடிவமைப்பு மற்றும் கட்டிடக் கலை குறித்தான கல்வியை இப்பள்ளிகள் பயில்விக்கின்றன. இந்தியக் கட்டிடக்கலைப் பள்ளிகள் தேசிய முக்கியத்துவம் வாய்ந்த சிறப்பு கல்வி நிறுவனங்களில் ஒன்றாகும்.
‡ – year converted to SPA
மாணவர் சேர்க்கை
பள்ளி மேனிலைப் படிப்பு முடித்த மாணவர்கள் இந்தியக் கட்டிடக்கலைப் பள்ளிகளில் நான்காண்டு இளநிலை கட்டிடக்கலை படிப்பில் சேர்வதற்கு, இந்திய தொழில்நுட்ப கழக ஒருங்கிணைந்த நுழைவுத் தேர்வில் (JEE) தேர்ச்சி பெற்றிருக்க வேண்டும். இரண்டாண்டு முதுகலை கட்டிடக்கலைப் படிப்பில் சேர்வதற்கு பொறியியல் பட்டதாரி தகுதித் தேர்வில் (GATE) தேர்ச்சி பெற்றிருக்க வேண்டும். கட்டிடக் கலையில் ஆய்வு படிப்பில் சேர்வதற்கு கட்டிடக்கலையில் முதுநிலைப் படிப்பிலும், நேர்முகத் தேர்விலும் தேர்ச்சி பெற்றிருக்க வேண்டும்.
சாத்தம்பாடி வெங்கடாசலபதி கோயில்
சாத்தம்பாடி வெங்கடாசலபதி கோயில் தமிழ்நாட்டில் அரியலூர் மாவட்டம், சாத்தம்பாடி என்னும் ஊரில் அமைந்துள்ள வெங்கடாசலபதி கோயிலாகும்.
இந்தியக் கட்டிடக்கலை பள்ளிகள்
வெளி இணைப்புகள்
பகுப்பு:இந்திய தொழில்நுட்பக் கழகங்கள் பகுப்பு:இந்திய அரசுத் திட்டங்கள் பகுப்பு:இந்திய அறிவியல் நிலையங்கள் பகுப்பு:இந்தியக் கல்வி அமைச்சகம்
சாத்தம்பாடி வெங்கடாசலபதி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வெங்கடாசலபதி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிறப்பு எக்சு கதிர் குழாய்
சிறப்பு எக்சு கதிர்க் குழாய் அல்லது கிரிட் கட்டுப்பாட்டு எக்சு கதிர்க் குழாய் (Grid controlled x ray tube) என்பது சில குறிப்பிட்ட தேவைகளைப் பூர்த்தி செய்யவேண்டி அமைக்கப்பட்ட எக்சு-கதிர்க் குழாய் ஆகும்.
கிரிட் கட்டுப்பாட்டு குழாய்கள், மிகவும் குறைந்த கால அளவு கதிர்களைப் பாய்ச்சி கதிர்படம் எடுக்க உதவுகின்றன. இப்படிப் பட்ட குழாய்களில் சிறப்பாக அமைக்கப்பட்ட குவிக்கும் கோப்பையும் எதிர் முனையுடன் ஒப்பிடும் போது சில வோல்ட் எதிர் மின் அழுத்தமும் கொண்ட வலைப்பின்னல் (கிரிட்) அமைக்கப்பட்டுள்ளது. கிரிட் மின் அழுத்தத்தினை மாற்றினால் மட்டுமே கதிர்கள் தோன்றும். இப்படிப்பட்ட கருவியுடன் ஒரு மைக்ரோ செகண்ட் கால அளவினைத் தேர்ந்து எடுக்க முடியும். குருதிக்குழாய் ஆய்விற்கும் திரைப் படங்களாகப் படங்களைப் பெறுவதற்கும் இது போன்ற கருவிகள் தேவைப்படுகின்றன.
பகுப்பு:ஊடுகதிரியல்
பங்கு (நிதி மற்றும் வணிகவியல்)
ஒரு பங்கு (Share) என்பது, நிதிச் சந்தைகளில் இணையுதவி நிதி, வரையறுக்கப்பட்ட கூட்டாண்மை மற்றும் ரியல் எஸ்டேட் முதலீட்டு அறக்கட்டளைகளில் பயன்படுத்தப்படும் ஓர் அலகு ஆகும். பங்குகளின் உரிமையாளர்  அப்பங்குகளை விற்ற நிறுவனத்தின் பங்குதாரர்  ஆவார். ஒரு பங்கு என்பது முதலின் (முதலீட்டின்) ஒரு பிரிக்க முடியாத அலகு ஆகும். இது நிறுவனத்திற்கும் பங்குதாரருக்கும் இடையிலான உரிமை உறவை வெளிப்படுத்துகிறது. ஒரு பங்கின் மதிப்பிடப்பட்ட மதிப்பு (denominated Value) என்பது முக மதிப்பு (face value) மற்றும் வழங்கப்பட்ட பங்குகளின் முக மதிப்பின் மொத்தம் ஆகும். இது ஒரு நிறுவனத்தின் மூலதனத்தைக் குறிக்கிறது. இது அந்தப் பங்குகளின் சந்தை மதிப்பைப் பிரதிபலிக்காது.
மதிப்பீடு
வெவ்வேறு சந்தைகளில் உள்ள பல்வேறு கொள்கைகளின்படி பங்குகள் மதிப்பிடப்படுகின்றன. ஆனால் ஒரு அடிப்படை முன்மாதிரி என்னவென்றால், ஒரு பங்கு ஒரு பரிவர்த்தனை ஏற்படக்கூடிய விலைக்கு மதிப்புள்ளது எனில் அது விற்கப்பட வேண்டிய பங்கு. ஒரு  சந்தையின் பணப்புழக்கத்தை வைத்தே  பங்கை  எந்த நேரத்திலும் விற்க முடியுமா என்பது நிர்ணயிக்கப்படுகிறது. வாங்குபவருக்கும் விற்பனையாளருக்கும் இடையிலான பங்குகளின் விற்பனை பரிவர்த்தனையின் மதிப்பீடு வழக்கமாக அந்த  நேரத்தில் பங்குகளின் "உண்மையான மதிப்பு" என்னவோ அதை வைத்தே இருக்கும்.
பங்குகள் சார்ந்த கலைச் சொற்கள்:
நிலுவையில் உள்ள பங்குகள் (Share Outstanding) என்பது அரசாங்கத்தால் அங்கீகரிக்கப்பட்டவை, நிறுவனத்தால் வழங்கப்பட்டவை மற்றும் மூன்றாம் தரப்பினரின் கட்டுப்பாட்டில் உள்ள பங்குகள் ஆகும். நிலுவையில் உள்ள பங்குகளின் எண்ணிக்கை  நிறுவனத்திற்குச் சந்தை  மூலதன மதிப்பு  ஆக்கத்தை(Market Capitalization) அளிக்கிறது.
வழங்கப்பட்ட பங்குகள் ( Issued Shares) என்பது நிலுவையிலுள்ளப் பங்குகள் மற்றும் கருவூலப் பங்குகளின் தொகை ஆகும்.
அங்கீகரிக்கப்பட்டப் பங்குகள் வழங்கப்பட்ட மற்றும் வெளியிடப்படாத பங்குகள் ஆகும். மேலும் இவை நிறுவனத்தின் அமைப்பு ஆவணங்களால் அங்கீகரிக்கப்பட்டவை.
பங்குகள் மீதான ஈவுத்தொகைக்கான வருமான வரி பிடித்தம்
இந்தியாவில் பங்கு ஈவுத் தொகைகள் பங்குதாரரின் கைகளில் ரூ.10 லட்சம் வரை வரி விலக்கு அளிக்கப்படுகின்றன. ஆனால் முந்தைய ஆண்டிள் ஈவுத்தொகையைச் செலுத்தும் நிறுவனம், ஈவுத்தொகை விநியோக வரியை 12.5% அரசுக்குச் ​​செலுத்த வேண்டும் என்பது 1 ஏப்ரல் 2020 முதல் மாற்றப்பட்டு, ஈவுத்தொகை பெறுபவரே வருமான வரி செலுத்த வேண்டும்.
பங்குச் சான்றிதழ்
முதலீட்டாளர்களுக்குப் பங்குகளின் உரிமையின் சான்றாகப் பங்குச்  சான்றிதழ்கள் முன்பு வழங்கப்பட்டன. ஆனால் தற்போதுள்ள கணினி மயமாக்கப்பட்ட உலகில் சான்றிதழ்கள்  வழங்கப்படாது CREST அல்லது DTCC  போன்ற மத்திய பத்திர வைப்புகளில் பதியப்படுகிறது.
ஜனதா தளம் (சமயச்சார்பற்ற)
ஜனதா தளம் (மதசார்பற்ற) அல்லது மத சார்பற்ற ஜனதா தளம் (Janata Dal (Secular)) முன்னாள் பிரதமர் எச்.டி.தேவெ கௌடாவின் தலைமையில் இயங்கும் நடு-இடது கொள்கையுடைய ஓர் இந்திய அரசியல் கட்சி ஆகும். இந்தக் கட்சியை இந்திய தேர்தல் ஆணையம் மாநிலக் கட்சியாக கருநாடக மாநிலத்திலும் கேரள மாநிலத்திலும் அங்கீகரித்துள்ளது. சூலை 1999ஆம் ஆண்டில் ஜனதா தளம் பிளவுபட்டு இந்தக் கட்சி உருவானது.
இந்தக் கட்சியில் உள்ள குறிப்பிடத்தக்க அரசியல்வாதிகள் எச். டி. குமாரசாமி (முன்னாள் கர்நாடக முதலமைச்சர் மற்றும் கர்நாடக மாநில அமைப்பின் தலைவர்), எம். பி. வீரேந்திர குமார் (நாடாளுமன்ற உறுப்பினரும் கேரள மாநில அமைப்பின் தலைவரும்), எஸ். பங்காரப்பா (முன்னாள் கர்நாடக முதலமைச்சர், எச்.டி.ரேவண்ணா ஆகியோர் ஆவர்.
மேற்கோள்கள்
பகுப்பு:இந்திய அரசியல் கட்சிகள் பகுப்பு:1999இல் நிறுவப்பட்ட அரசியல் கட்சிகள் பகுப்பு:கர்நாடக அரசியல் கட்சிகள் பகுப்பு:கர்நாடக அரசியல்
ஏலக்காய் மலை
ஏலக்காய் மலை மேற்குத் தொடர்ச்சி மலைத்தொடரின் தென் பகுதியில் அமைந்துள்ளது. இது தமிழ்நாட்டின் தென் மேற்கு பகுதியிலும் கேரளத்தின்தென் கிழக்கு பகுதியிலும் உள்ளது. இம்மலைப்பகுதியில் ஏலக்காய் அதிகம் பயிராவதால் இதற்கு ஏலக்காய் மலை என பெயர் ஏற்பட்டது. ஏலக்காய் தவிர காப்பி மற்றும் மிளகும் இங்கு பயிராகின்றன. ஏலக்காய் மலையின் நடுப்பகுதி அமைந்துள்ள ஆள்கூறு 9'52"N 77'09"E ஆகும். ஆழமான பள்ளத்தாக்குகள் உடைய மலைப்பகுதிகளை கொண்ட இதன் பரப்பு 2,800 சதுர கிமீ ஆகும். மேற்கு நோக்கி பாயும் பெரியாறு, பம்பை ஆறு ஆகியவை இம்மலைப்பகுதி வழியாக பாய்கின்றன. இடுக்கி அணை, முல்லைப் பெரியாறு அணை ஆகியவை இம்மலைத்தொகுதியில் உள்ளன. இதன் வடமேற்கில் ஆனை மலையும் வடகிழக்கில் பழனி மலையும், தென் பகுதியில் அகத்திய மலையும் உள்ளன.
குளிர் காலத்தில் இம் மலைப்பகுதியின் வெப்பநிலை சராசரியாக 15° செல்சியசும் கோடை காலமான ஏப்ரல், மே மாதங்களில் 31° செல்சியசும் இருக்கும். ஆண்டு சராசரி மழைப்பொழிவு பெரியாறு உள்ள பகுதிகளில் 2,000 - 3,000 மிமீ இது குறைந்து 1500 மிமீ ஆக திருவில்லிப்புத்தூர் வனவிலங்கு காப்பகத்தின் கிழக்கு பகுதியில் பெய்கிறது. இதன் மேற்கு பகுதி மூன்றில் இரண்டு பங்கு மழையளவை தென்மேற்கு பருவக்காற்றின் மூலம் பெறுகிறது. இவை வடகிழக்குப் பருவக்காற்றின் மூலமும் சிறிதளவு மழைப்பொழிவை பெறுகின்றன.
மேற்கோள்கள்
பகுப்பு:தமிழ்நாட்டில் உள்ள மலைகள் பகுப்பு:மேற்குத் தொடர்ச்சி மலைத்தொடரிலுள்ள மலைகள் பகுப்பு:இடுக்கி மாவட்டத்திலுள்ள சுற்றுலாத் தலங்கள்
கேன்சஸ் நகரம் (மிசூரி)
கேன்சஸ் நகரம் (Kansas City) என்பது அமெரிக்காவின் மிசூரி மாநிலத்தின் மிகப்பெரிய நகரம் ஆகும்.
மேற்கோள்கள்
பகுப்பு:அமெரிக்க நகரங்கள் பகுப்பு:மிசூரி
தண்டீசுவரர் கோவில்
தண்டீசுவரர் கோயில் (Shri Dandeeswarar Temple) என்பது சென்னை புறநகர்ப் பகுதியான வேளச்சேரியில் உள்ள ஒரு சிவன் கோயில் ஆகும். இந்தக் கோயிலில் பல்லவர் ஆட்சிக்காலத்தில் கட்டப்பட்டு சோழர் ஆட்சிக்காலத்தில் பழுது பராமரிக்கும் பணியும் புதுப்பித்தல் பணியும் மேற்கொள்ளப்பட்டுள்ளது. இந்தக் கோயில் வளாகத்தில் ஒரு முதன்மைக் கோபுர வளாகமும் தெப்பக்குளமும் உள்ளது. இந்தக் கோயில் வேளச்சேரி முதன்மைச் சாலையில் அமைந்துள்ள குரு நானக் கல்லூரியிலிருந்து கிழக்கு நோக்கிய சாலையில் 2 கிலோமீட்டர் தொலைவில் அமைந்துளள்து. இந்தக் கோயில் தமிழ்நாடு அரசின் இந்து சமய அறநிலையத் துறையால் நிர்வகிக்கப்பட்டு வருகிறது.
புராண வரலாறு
இத்தலத்து ஈசனுக்கு தண்டீசுவரர் என்ற பெயர் வந்ததற்கு ஒரு புராண நிகழ்வு காரணமாக கூறப்படுகிறது. துவாரகயுகத்தில் மார்க்கண்டேயனின் உயிரைப் பறிக்க எமன் வந்தான். உடனே மார்க்கண்டேயன் திருக்கடையூர் தலத்துக்குள் புகுந்து லிங்கத்தை கட்டிப்பிடித்துக் கொண்டார். என்றாலும் எமன் பாசக்கயிறை வீசினான். அந்த கயிறு லிங்கம் மீது பட்டது. உடனே ஈசன் வெளிப்பட்டு எமனை எட்டி உதைத்தார். அதோடு எமன் பதவியையும் அவன் வைத்திருந்த தண்டத்தையும் ஈசன் பறித்தார். இழந்த பதவியைப் பெற எமன் சிவத்தல யாத்திரை மேற்கொண்டான். இத்தலத்துக்கு வந்து எம தீர்த்தம் உருவாக்கி இலிங்கத்தை உருவாக்கி வழிபட்டான். அவனுக்கு ஈசன் காட்சி கொடுத்து வாழ்த்தினார். பிறகு அவனது தண்டத்தையும் திருப்பிக் கொடுத்தார். அன்று முதல் எமன் கேட்டுக் கொண்டபடி இத்தலத்து ஈசன் தண்டீசுவரர் ஆனார். இத்தலத்தில் கருணாம்பிகை என்ற பெயரில் அம்மன் எழுந்தருளியுள்ளார்.
இந்த இடத்தோடு தொடர்புடைய மற்றொரு புராணக்கதையானது இரணியாட்சனால் கவர்ந்து செல்லப்பட்டு கடலில் மூழ்கடிக்கப்பட்ட நான்கு வேதங்களும் விஷ்ணுவால் வராக அவதாரம் எடுக்கப்பட்டு காப்பாற்றி வரப்பட்டதற்குப் பின் இந்த ஆலயத்தில் உள்ள கடவுளை வழிபட்டு தங்களது பழைய வலிமையைப் பெற்றதாகக் கூறப்படுகிறது. ஆகவே, தங்களது பழைய வலிமையை இழந்தவர்கள் தங்களது பலத்தை மீண்டும் பெற இந்தக் கோயில் மிகவும் பொருத்தமான இடம் ஆகும். வேத சிரேணி என்பதே மறுவி பின்னாளில் வேளச்சேரி என்று மாறியதாகவும் கூறப்படுகிறது.
கோயில்
இந்தக் கோயிலானது ஐந்தடுக்குகளுடன் விமானம் அமைக்கப்பட்டதாய் உள்ளது. மேலும் பிள்ளையார், முருகன் மற்றும் சாஸ்தா ஆகியோருக்குத் தனித்தனி சன்னதிகள் உள்ளன. கூடவே சூரியன் இதர தேவதைகள் மற்றும் 63  நாயன்மார்கள் சிலைகளும் உள்ளனர்.
கோவிலானது மோசமான பராமரிப்பின் காரணமாக சிதைந்த தூண்களுடனும் சிதைவடைந்த எச்ச சிற்பங்களுடனும் காணப்படுகிறது. தூண்களில் தமிழ் மற்றும் தேவநாகரி  அரிமானங்கள் காணப்படுகின்றன. சமீப காலங்களில் வேளச்சேரி மிகச்சுறுசுறுப்பான புறநகர்ப் பகுதியாக மாறிய பிறகு புரவலர்கள் அதிகமாகி மேம்பட்ட நிலையில் காணப்படுகிறது.
முந்தைய காலங்களில் தமிழ் புத்தாண்டு நாளன்று சூரிய ஒளியானது லிங்கத்தின் மீது படுமாறு விழும் எனவும் கூறப்படுகிறது. தற்போது மிக உயரமான கட்டிடங்கள் எழும்பிய நிலையில் அவ்வாறான நிகழ்வினைக் காண வாய்ப்பதில்லை. ஆலயத்தின் பூசைகள் நாள்தோறும் காலை 6.30 மணியிலிருந்து தொடங்கி முற்பகல் 11.30 மணி வரை தொடர்கிறது. பிற்பகலில் 4 மணிக்குத் திறக்கப்பட்டு 8.30 மணி வரை பூசைகள் நடைபெறும்.
மேற்கோள்கள்
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள் பகுப்பு:சென்னை மாவட்டத்திலுள்ள சிவன் கோயில்கள்
வாச்சாத்தி
வாச்சாத்தி (Vachathi) என்பது இந்தியா, தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு  உட்பட்ட  ஒரு வருவாய் கிராமம் ஆகும். இந்த கிராமத்தின் குறியீட்டு எண் 636 904. இது பே. தாதம்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 50 கிலோமீட்டர் தொலைவிலும், பாப்பிரெட்டிப்பட்டியில் இருந்து 17 கிலோமீட்டர் தொலைவிலும் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 400 மீட்டர் உயரத்தில் இருக்கிறது. இவ்வூரின் அமைவிடம் 11°57'55.5"N 78°28'14.2"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 250 குடும்பங்களும் 1032 மக்களும் வசிக்கின்றனர். இதில் 517 ஆண்களும் 515 பெண்களும் அடங்குவர்.
வாச்சாத்தி வன்முறை
இந்த சிற்றூரில் பழங்குடியினர் பெருமளவில் வாழ்கின்றனர். 1992 சூன் 20-22 தேதிகளில் வாச்சாத்தி கிராம மக்கள் மீது தமிழ்நாட்டுக் காவல்துறையினர், தமிழ்நாடு வனத்துறையினர் மற்றும் வருவாய்த்துறையினர் நடத்திய வன்முறை/வன்கொடுமைத் தாக்குதல்களே நிகழ்வே வாச்சாத்தி வன்முறை எனப்படுகின்றது. காவல் துறையினர், வனத்துறையினர், வருவாய்த்துறையினரின் இந்த வன்முறைச் செயலில் 34 பேர் உயிரிழந்தார்; 18 பெண்கள் வன்புணரப்பட்டனர். 28 சிறார்கள் பாதிக்கப்பட்டனர். இந்த நிகழ்வை அடிப்படையாக கொண்டு வாச்சாத்தி என்ற திரைப்படம் 2012 இல் வெளியானது.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
சோலை குயில்
சோலை குயில் (Solaikuyil) 1989 இல் வெளிவந்த தமிழ்த் திரைப்படமாகும். கார்த்திக் நடித்த இப்படத்தை ராஜன் இயக்கினார்.
பாடல்கள்
இப்படத்திற்கு எம். எஸ். முராரி இசையமைத்தார். பாடல் வரிகளை வாலி, முத்துலிங்கம், கங்கை அமரன், குருவிக்கரம்பை சண்முகம், புலவர் சிதம்பரநாதன், கண்மணி சுப்பு மற்றும் இளவேனில் ஆகியோர் இயற்றினர்.
வெளி இணைப்புகள்
பகுப்பு:1989 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கார்த்திக் நடித்த திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:பாண்டியன் நடித்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள் பகுப்பு:காந்திமதி நடித்த திரைப்படங்கள் பகுப்பு:கோவை சரளா நடித்த திரைப்படங்கள்
கருக் குடும்பம்
கணவனும், மனைவியும் தங்கள் பிள்ளைகளுடன் ஒன்றாக வாழுகின்ற நிலையிலுள்ள குடும்பமே கருக் குடும்பம் அல்லது தனிக் குடும்பம் (Nuclear Family) எனப்படுகின்றது. தற்காலச் சமூகத்தில் இவ்வகைக் குடும்பங்களே எங்கும் பரவலாகக் காணப்படுகின்றன.